2013.gada 29.janvārī Noteikumi Nr. 59

Rīgā (prot. Nr. 6 9.§)

**Grozījumi Ministru kabineta 2006.gada 25.jūlija noteikumos Nr.619 "Noteikumi par zvērināta tiesu izpildītāja eksāmena kārtību, minimālo zināšanu apjomu un eksāmena maksu"**

Izdoti saskaņā ar

Tiesu izpildītāju likuma

18.panta trešo daļu

Izdarīt Ministru kabineta 2006.gada 25.jūlija noteikumos Nr.619 "Noteikumi par zvērināta tiesu izpildītāja eksāmena kārtību, minimālo zināšanu apjomu un eksāmena maksu" (Latvijas Vēstnesis, 2006, 120.nr.) šādus grozījumus:

1. Aizstāt 5.punktā vārdu "deviņi" ar vārdu "septiņi".

2. Izteikt 25.punktu šādā redakcijā:

"25. Pārtraukuma laikā komisija izvērtē pretendentu sniegtās mutiskās atbildes. Ja eksāmena otrajā daļā pretendents ir saņēmis negatīvu vērtējumu, viņš nav tiesīgs piedalīties eksāmena trešajā daļā. Eksāmena otrās daļas rezultātus ieraksta protokolā un paziņo pretendentiem."

3. Aizstāt 29.punktā vārdu "trīs" ar vārdu "četras".

4. Aizstāt 30.punktā vārdu "piecu" ar skaitli "10".

5. Izteikt 32.punktu šādā redakcijā:

"32. Pēc visu mutisko atbilžu novērtēšanas komisijas sekretārs apkopo eksāmena otrās daļas vērtējuma lapās ierakstītos rezultātus. Katra pretendenta eksāmena otrās daļas vidējo vērtējumu iegūst, summējot komisijas locekļu vērtējumus un iegūto skaitli izdalot ar komisijas locekļu skaitu, kuri piedalījušies eksāmena otrajā daļā sniegto atbilžu vērtēšanā. Iegūto aritmētisko rezultātu, ja nepieciešams, noapaļo līdz veselam skaitlim (decimāldaļskaitli, kuram aiz komata ir cipars "pieci", noapaļo uz augšu). Ja iegūtais aritmētiskais rezultāts nesasniedz četras balles, to nenoapaļo, un šādā gadījumā vērtējums ir attiecīgi viena, divas vai trīs balles (negatīvs vērtējums)."

6. Izteikt 36.punktu šādā redakcijā:

"36. Protokola oriģināleksemplāru papīra dokumenta formā glabā Latvijas Zvērinātu tiesu izpildītāju padomē. Pēc Tieslietu ministrijas pieprasījuma Zvērinātu tiesu izpildītāju padome iesniedz Tieslietu ministrijā protokola norakstu vai elektronisko kopiju, parakstītu ar drošu elektronisko parakstu vai elektronisko parakstu, ja puses par to ir rakstiski vienojušās."

7. Izteikt 39.punktu šādā redakcijā:

"39. Eksāmena rezultātus komisijas priekšsēdētājs paziņo nākamajā darbdienā pēc eksāmena, nosūtot rakstisku paziņojumu uz pretendenta iesniegumā norādīto pasta adresi vai elektroniskā pasta adresi."

8. Izteikt 1., 2. un 3.pielikumu šādā redakcijā:

"1.pielikums

Ministru kabineta

2006.gada 25.jūlija

noteikumiem Nr.619

**Zvērināta tiesu izpildītāja eksāmena vērtējuma apraksts**

|  |  |  |  |
| --- | --- | --- | --- |
| Nr.p.k. | Vērtējums | Apguves līmenis | Skaidrojums |
| 1. | 10 | Izcili | Zināšanas pārsniedz noteikto nepieciešamo zināšanu apjomu un liecina par patstāvīgu padziļinātu zināšanu apguvi un ar zvērinātu tiesu izpildītāju amata darbību regulējošajiem normatīvajiem aktiem saistītu problēmjautājumu dziļu izpratni |
| 2. | 9 | Teicami | Pilnīga izpratne par zvērinātu tiesu izpildītāju darbību regulējošajiem normatīvajiem aktiem un spēja zināšanas brīvi piemērot ar amata pienākumu veikšanu saistītu jautājumu risināšanā |
| 3. | 8 | Ļoti labi | Pilnīga izpratne par zvērinātu tiesu izpildītāju amata darbību regulējošajiem normatīvajiem aktiem, iegūta prasme praktiski piemērot iegūtās zināšanas amata pienākumu veikšanā, taču vienlaikus trūkst dziļākas izpratnes un spējas šīs zināšanas ar izpratni lietot sarežģītāku problēmjautājumu risināšanā |
| 4. | 7 | Labi | Izpratne par zvērinātu tiesu izpildītāju darbību regulējošajiem normatīvajiem aktiem, iegūta prasme piemērot iegūtās zināšanas amata pienākumu veikšanā, vienlaikus konstatējami arī atsevišķi mazāk svarīgi trūkumi dažu tēmu izpratnē |
| 5. | 6 | Gandrīz labi | Apmierinoša izpratne par zvērinātu tiesu izpildītāju darbību regulējošajiem normatīvajiem aktiem, taču konstatējama atsevišķu jautājumu nepietiekami dziļa izpratne un nespēja iegūtās zināšanas lietot atsevišķu problēmjautājumu risināšanā |
| 6. | 5 | Viduvēji | Apmierinoša izpratne par biežāk lietojamajiem zvērinātu tiesu izpildītāju darbību regulējošajiem normatīvajiem aktiem, taču vienlaikus konstatējama vairāku jautājumu nepietiekama izpratne |
| 7. | 4 | Gandrīz viduvēji | Kopumā apmierinoša izpratne par biežāk lietojamajiem zvērinātu tiesu izpildītāju darbību regulējošajiem normatīvajiem aktiem, vienlaikus konstatējami trūkumi spējā piemērot iegūtās zināšanas praksē |
| 8. | 3 | Vāji | Virspusīgas zināšanas par zvērinātu tiesu izpildītāju darbību regulējošajiem normatīvajiem aktiem, trūkst prasmes tās praktiski izmantot amata pienākumu veikšanā |
| 9. | 2 | Ļoti vāji | Virspusīgas zināšanas par atsevišķiem zvērinātu tiesu izpildītāju darbību regulējošajiem normatīvajiem aktiem |
| 10. | 1 | Neapmierinoši | Nav izpratnes par biežāk lietojamajiem zvērinātu tiesu izpildītāju darbību regulējošajiem normatīvajiem aktiem |

 2.pielikums

Ministru kabineta

2006.gada 25.jūlija

noteikumiem Nr.619

**Zvērināta tiesu izpildītāja pretendentu vērtējuma lapa**

(zvērināta tiesu izpildītāja eksāmena otrajai daļai)

|  |  |  |
| --- | --- | --- |
|    |    |  |
|  (eksāmena norises vieta) |  (datums un laiks) |

|  |  |
| --- | --- |
|  Eksāmena vērtētājs |    |
| (vārds, uzvārds) |

|  |  |  |  |  |  |
| --- | --- | --- | --- | --- | --- |
|  Nr.p.k. |  Pretendenta vārds, uzvārds | Jautājumu varianta numurs |  Vērtējums (1–10) |  Piezīmes |  Vērtētāja paraksts |
|   1. |    |    |    |    |    |
|   2. |    |    |    |    |    |
|   3. |    |    |    |    |    |
|   4. |    |    |    |    |    |
|   5. |    |    |    |    |    |
|   6. |    |    |    |    |    |
|   7. |    |    |    |    |    |

|  |  |
| --- | --- |
|   |    |
| (eksāmena vērtētāja paraksts) |

 3.pielikums

Ministru kabineta

2006.gada 25.jūlija

noteikumiem Nr.619

**Zvērināta tiesu izpildītāja pretendentu vērtējuma lapa**

(zvērināta tiesu izpildītāja eksāmena trešajai daļai)

|  |  |  |
| --- | --- | --- |
|  |    |    |
|  (eksāmena norises vieta) |  (datums un laiks) |

|  |  |
| --- | --- |
|  Eksāmena vērtētājs |    |
|  (vārds, uzvārds) |

|  |  |  |  |  |  |
| --- | --- | --- | --- | --- | --- |
|  Nr.p.k. |  Pretendenta vārds, uzvārds |  Juridisko problēmu (kāzusu) varianta numurs |  Vērtējums (1–10) |  Piezīmes |  Vērtētāja paraksts |
|   1. |    |    |    |    |    |
|   2. |    |    |    |    |    |
|   3. |    |    |    |    |    |
|   4. |    |    |    |    |    |
|   5. |    |    |    |    |    |
|   6. |    |    |    |    |    |
|   7. |    |    |    |    |    |

|  |  |
| --- | --- |
|  |  |
| (eksāmena vērtētāja paraksts)" |

Ministru prezidents V.Dombrovskis

Tieslietu ministrs J.Bordāns